Ողջույն, Սեբաստացիներ, ողջույն, կրթահամալիր(ընդհանուր պարապմունքները հիշեցի): Արդեն մոտ մեկ շաբաթ է, ինչ ԱՄՆ-ում եմ, Փենսիլվանիա նահանգի Միդվիլ քաղաքում: Երևի գիտեք, որ կրթական փոխանակումների ծրագրի եմ մասնակցում: Ապրում եմ ամերիկյան հյուրընկալող մի ընտանիքում` Դիների ընտանիքում: Իսկը Սեբաստացի ընտանիք է` հեծանվով, աղբը վերամշակելով, ճամբարների` այն էլ վրանային ճամբարների մասնակցելով և այլն(Սեբաստացին արդեն որակ է դարձել): Իսկապես, շատ լավն են ընտանիքիս անդամները` հոգատար, բարի, ջերմ: